stanford-oval/wikipedia huggingface dataset:
Raitniemen tuulivoimalaitos

| Raitniemen tuulivoimalaitos |
| --- | --- |
Valtio:  Suomi
Sijainti:  Sauvo
Koordinaatit:  60°18′14″N, 22°40′37″E
Valmistunut:  2013 
Omistaja:  Tommi Heininen 
Voimalaitos
Tyyppi:  maatuulivoimalaitos
Tuulivoimala:  Bonus B44/600 
Kapasiteetti:  0,6 MW  
 fiRaitniemen tuulivoimalaitos 
Raitniemen tuulivoimalaitos on Varsinais-Suomessa Sauvon kirkonkylän eteläpuolella sijaitseva tuulivoimalaitos, jonka kapasiteetti on 0,6 megawattia. Voimalan on rakentanut, sen omistaa ja sitä operoi Tommi Heininen.
Yleistä

Sauvonjoen jokilaaksossa peltoalueen reunalla seisoo seudun ainoa tuulivoimala, joka on yksityisen siihen pystyttämä. Voimalaitoksen sijainti on Raitniemen maatilan takapihalla hieman syrjäinen. Tuulivoimalan ohi kulkee Sauvon kirkonkylän ja Kemiön kirkonkylän välinen seututie 181, josta voimalan näkee. Voimala sijaitsee 10 metrin korkeudella mpy.
Voimala on ilmeisesti tanskalaisen Bonusin valmistama B44/600 , jonka napakorkeus on 50 metriä, tuuliturbiinin halkaisija 44 metriä, ja jonka kapasiteetti on 600 kilowattia eli 0,6 megawattia.
Tuulivoimayhdistuksen sivuilla ilmoitetaan Raitniemen voimalan valmistajaksi Siemens Gamesan , joka muodostettiin yritysfuusiossa vasta vuonna 2017. Todennäköisempää on, että voimalaitos on Bonus Energyn ennen vuonna 2004 valmistama voimalaitos. Vuonna 2004 Siemens alkoi valmistaa itse tuulivoimalaitoksia, kun se oli ensin ostanut Bonus Energin itselleen. Yrityskaupan jälkeen se alkoi valmista samoja voimalaitoksia Siemens Wind Power-nimellä ja mallitunnuksella SWT-0.6-44.
Historiaa

Tuulivoimala on hankittu käytettynä ja se pystytettiin kesäkuussa 2013. Monilla Salon seudun tuulivoimahankkeilla on ollut vaikeuksia toteutua. Tässä ei ole tietoa, miten hyvin tämä onnistui.
Huomioita

1 2  Voimalaitoksesta on ollut saatavilla vain vähän tietoa. Lähteiden ristiriitaisita tiedoista ei voi aivan luotettavasti päätellä, mikä on asian todellinen laita (Bonus vai Siemens).
↑  Tiedot on luettu kappaleen linkeissä olevista artikkeleista, joissa niihin on lähteet.
Pyöräliitto

| Pyöräliitto ry |
| --- | --- |

Perustettu:  2014
Perustaja:  Helsingin polkupyöräilijät, Tampereen polkupyöräilijät, Turun polkupyöräilijät, Oulun polkupyöräilijät, joukko yksityishenkilöitä
Jäsenmäärä:  3 400
Toiminnanjohtaja:  Janne Paananen
Puheenjohtaja:  Minna Sirkiä
Hallitus (2023):  Reetta Keisanen Minna Sirkiä, Tuomo Pollari, Minna Takala, Timi Wahalahti, Aapo Lappalainen, Hannele Kerola, Erika Weckström, Pasi Haapakorva, Kaisa Aro, Samuli Huusko
Aiheesta muualla
Sivusto
Infobox OKNimi-testi OK: 
Pyöräliitto ry (ruots. Cyklistförbundet rf, engl. Finnish Cyclists' Federation) on suomalainen pyöräliikenteen edunvalvontajärjestö ja paikallisten arkipyöräilyseurojen kattojärjestö. Järjestö on poliittisesti ja uskonnollisesti sitoutumaton.
Pyöräliitto perustettiin Tampereella vuonna 2014. Liiton toimisto sijaitsee Helsingissä, ja vuonna 2023 liiton palveluksessa työskentelee kahdeksan työntekijää.
Tavoitteet

Pyöräliitto on strategiassaan asettanut tavoitteekseen, että 2025 pyöräliikenne on arvostettu liikennemuoto ja sen kulkutapaosuus on kasvanut valtakunnallisesti 30 % vuoden 2018 tilanteesta. Tämä tarkoittaa käytännössä sitä, että ns. arkimatkoja kuljettaisiin nykyistä enemmän auton sijasta polkupyörällä.
Strategian yksityiskohtaisemmat tavoitteet:
Vaikuttaa yleiseen mielipiteeseen pyöräliikenteen edistämiseksi
Pyöräily on normaali osa arkea ja liikennettä
Verotus ja kannustimet tukevat pyöräilyä
Rakennettu ympäristö muuttuu pyöräilyä suosivaksi
Rakennetun ympäristön suunnittelu muuttuu pyöräilylle suotuisammaksi
Pyöräilyn taloudellinen merkitys ymmärretään.
Toimintatavat

Pyöräliitto pyrkii tavoitteisiinsa vaikuttamistyön, kampanjoinnin, julkisen keskustelun, paikallisyhdistysten tukemisen ja hanketyön keinoin. Tärkeä osa työtä on päättäjien, vaikuttajien ja virkamiesten tapaaminen ja pyörällä liikkuvien näkökulman ja tarpeitten kertominen heille. Pyöräliitto antaa asiantuntijatukea virkamiehille, päättäjille, kansalaisvaikuttajille ja toimittajille.
Toimintatavat > Kampanjat

Pyöräliitolla on erilaisia kampanjoita ja hankkeita, mm.
Pyöräilytalvi, jonka tavoite on saada ihmiset jatkamaan polkemista ympäri vuoden
Pyörällä kaiken ikää, tavoite viedä ikäihmisiä ulkoilemaan ja asiointimatkoille vapaaehtoisten polkemilla rikšapyörillä
Pyöräilykasvatus, yhteishanke Pyöräilykuntien verkoston kanssa. Tavoitteena lisätä lasten ja lapsiperheiden arkipyöräilyä
Maahanmuuttajat pyörille, tavoite opettaa pyöräilytaidottomille maahanmuuttajille pyöräilyä ja siten edistää heidän kotiutumistaan
Perhepyöräily, tavoite levittää lapsiperheille tietoa erilaisista pyörätyypeistä ja ratkaisuista, joilla lapsiperheen arkea voidaan helpottaa
Pyörävaalit, joissa kerätään kunta- ja eduskuntavaaliehdokkaita pyöräilynedistämisteesien taakse
Pyörämatkailukeskus, yhteishanke Pyöräilykuntien verkoston kanssa. Tavoitteena kehittää ja markkinoida suomalaista pyörämatkailua.
Toimintatavat > VeloFinland

VeloFinland on vuosittainen pyöräliikenteen oma seminaari, jonka Pyöräliitto on järjestänyt vuodesta 2015 alkaen. Kaksipäiväisen seminaarin aikana käsitellään pyöräliikenteeseen ja kaupunkisuunnitteluun liittyviä aiheita eri näkökulmista, mm. talouden, kansanterveyden, viihtyvyyden, kaavoituksen ja kulttuurin näkökulmista. Seminaari on suunnattu virkamiehille, päättäjille, kaavoittajille, alan opiskelijoille ja kaikille pyöräliikenteen edistämisestä kiinnostuneille. VeloFinland on järjestetty (aikajärjestyksessä) Jyväskylässä, Helsingissä, Tampereella, Turussa, webinaarina, Espoossa, Lahdessa, Oulussa, Joensuussa ja Porvoossa. Vuonna 2025 VeloFinland järjestetään Lappeenrannassa.
Pyöräliiton jäsenet

Jäseninä pyöräliitossa on sekä paikallisia rekisteröityjä pyöräily-yhdistyksiä että yksityishenkilöitä. Valtaosa jäsenistä kuuluu johonkin jäsenyhdistykseen, mutta suorajäseniäkin on. Jäsenyhdistykset ovat (aakkosjärjestyksessä)
Helsingin polkupyöräilijät
Joensuun polkijat
Jyväskylän Pyöräilyseura ry
Keski-Uudenmaan polkijat ry
Kuopion polkijat ry
Lappeenrannan pyöräilijät
Oulun polkupyöräilijät
Pohjoinen Pyöräyhdistys Pumppu (Rovaniemi)
Porin polkupyöräilijät
Prologi (Helsingin yliopisto)
Pyöräilyn edistäminen Riihimäen ja ja Hyvinkään seuduilla ry
Tampereen polkupyöräilijät
Tawast Cycling Club TCC (Hämeenlinnan seutu)
Turun polkupyöräilijät
Vaasan pyöräyhdistys Velova / Vasa cykelförening Velova
Pyöräliiton kanssa yhteistyötä tekee myös lukuisa määrä rekisteröimättömiä yhdistyksiä ja toimijoita. Ylintä valtaa Pyöräliitossa käyttävät jäsenet. Liittokokous pidetään loppuvuodesta, yleensä VeloFinlandia seuraavana sunnuntaina. Liittokokous hyväksyy strategian ja valitsee liittohallituksen.
Pyöräliitto on jäsenenä European Cyclists’ Federation ECF:ssä ja Suomen pyöräilynohjaajat ry:ssä.
Talous

Pyöräliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 72 000 euroa. Vuosittainen tuki on ollut vuodesta 2022 lähtien 21 000 euroa.
Aiheesta muualla

Pyöräliitto ry
M. Emmet Walsh

| M>  Emmet Walsh |
| --- | --- |
 Walsh Tribecan elokuvajuhlilla vuonna 2009.
Henkilötiedot
Syntynyt: 22. maaliskuuta 1935 Ogdensburg, New York, Yhdysvallat
Kuollut: 19. maaliskuuta 2024 (88 vuotta)
Ammatti:  näyttelijä
Aiheesta muualla
IMDb 
Elonet
Michael Emmet Walsh (22. maaliskuuta 1935 Ogdensburg, New York, Yhdysvallat – 19. maaliskuuta 2024) oli yhdysvaltalainen näyttelijä. Hänet tunnettiin muun muassa elokuvista Blood Simple (1984), Skipataan joulu (2004) ja Man in the Chair (2007). Hän näytteli myös televisiosarjoissa Frasier, NYPD Blue, Koti kuntoon ja The Bob Newhart Show.
Pääosastaan Blood Simplessä Walsh sai Independent Spirit -palkinnon vuonna 1986.
Aiheesta muualla

M. Emmet Walsh Internet Movie Databasessa. (englanniksi)
Lännetär (täsmennyssivu)

Lännetär voi tarkoittaa seuraavia asioita:
Lännetär, runokielessä länsituulen hengetär, länsituuli
Lännetär, vuosina 1860–1882 ilmestynyt Helsingin yliopiston länsisuomalaisen osakunnan albumi
Lännetär, Porissa vuosina 1863–1864 ilmestynyt sanomalehti
Lännetär, Oregonin Astoriassa vuosina 1891–1893 ilmestynyt amerikansuomalainen sanomalehti, myöhemmin Siirtolainen
Lännetär, Oregonin Astoriassa vuosina 1897–1904 ilmestynyt amerikansuomalainen sanomalehti
Lännetär, vuodesta 1908 ilmestynyt Helsingin yliopiston varsinaissuomalaisen osakunnan julkaisu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lännetär”, voi hakea sivunnimihaulla, laajalla sivunnimihaulla tai tekstihaulla.
M/S Sapphire Princess

| --- | --- |
 
Sapphire Princess Hobartissa, Tasmanian saarella Australiassa 
Laji:   : Risteilyalus  
Lippuvaltio:   : Bermuda 
Kotipaikka:  : Hamilton 
Imo:   : 9228186  
Omistaja:   : Princess Cruises 
Telakka:   : Mitsubishi Heavy Industries 
Kastettu:  : 10. kesäkuuta 2004 
Kohtalo:   : Käytössä  
Bruttoveisuus:   : 116 000 tonnia  
Pituus:   : 290,00 m  
Leveys:   : 37,00 m  
Kansia:   : 18  
Nopeus:   : 22 kn  
Matkustajia:   : 2 670  

Sapphire Princess on Princess Cruisesin loistoristeilijä, joka rakennettiin Mitsubishi Heavy Industriesin telakalla Japanissa yhdessä sisaraluksensa Diamond Princessin kanssa. Sapphire Princess kastettiin 10. kesäkuuta 2004. Laivan pituus on 290 metriä, leveys 37 metriä ja bruttovetoisuus 116 000 tonnia, eli se on Princess Cruisesin suurin laiva sisaraluksensa kanssa. Laivalla on 18 kantta ja se voi ottaa 2 670 matkustajaa.
Muuta

Sapphire Princess törmäsi uhanalaiseen 22-metriseen sillivalaaseen Vancouverissa vuonna 2009 ollessaan palaamassa viikon mittaiselta Alaskan risteilyltä. Ei tiedetä oliko valas jo kuollut ennen törmäystä vai kuoliko se törmätessään laivaan. Princess Cruisesin mukaan Sapphire Princesin reitillä ei ollut havaittu valaita.
M/S Rigel III

| M/S Rigel III |
| --- | --- |
 M/S Rigel III elokuussa 2018.
Tyyppi:  matkustaja-autolautta
Nykyinen reitti:  Bari–Durrës
Lippuvaltio:   Kypros
Kotipaikka:  Limassol
IMO-numero:  7807744
MMSI-numero:  212224000
Tunnuskirjaimet:  P3VS7
Aiemmat nimet:  M/S Turella (1979–1988) M/S Stena Nordica (1988–1996) M/S Lion King (1996–1998) M/S Fantaasia (1998–2008) M/S Kongshavn (2008–2010) M/S Regina della Pace (2010–2017)
Omistaja:  Ventouris Ferries (2017–)
Aiemmat omistajat:  Viking Line (1979–1988) Stena Line (1988–1996) Lion Ferry (1996–1998) Tallink (1998–2008) Kystlink (2008–2010) Blue Line (2010–2017)
Rakennustelakka:  Wärtsilä Turun telakka, Suomi
Luovutettu:  1979
Status:  liikenteessä
Tekniset tiedot
Kansien määrä:  10
Pituus:  136,1 m
Leveys:  24,2 m
Syväys:  5,4 m
Bruttovetoisuus (GT):  16 405
Koneisto:  4 × Wärtsilä Pielstick -dieselmoottoria
Koneteho:  17 650 kW
Jääluokitus:  1A
Nopeus:  21,5 kn
Hyttipaikkoja:  740 henkilölle
Hyttejä:  285
Matkustajia:  1 500
Autokapasiteetti:  425 henkilöautoa
Sisaralukset:  M/S Anemos (ent. M/S Rosella)
Lähteet:  
M/S Rigel III (ent. M/S Turella, M/S Stena Nordica, M/S Lion King, M/S Fantaasia, M/S Kongshavn ja M/S Regina della Pace) on Ventouris Ferries -varustamon omistama matkustaja-autolautta, joka valmistui vuonna 1979 Wärtsilän Turun telakalta SF Linelle M/S Turella -nimisenä, jolloin se liikennöi Suomen ja Ruotsin välillä pääasiassa Turku–Tukholma- ja Naantali–Kapellskär-reiteillä. Laiva on M/S Anemoksen (ent. M/S Rosella) sisaralus.
Käyttöhistoria

Viking Linen suomalainen osakasvarustamo SF Line tilasi Wärtsilä Oy:ltä uuden, silloisia käytössään olleita autolauttoja selvästi suuremman aluksen, käytettäväksi Turku–Maarianhamina–Tukholma-reitillä. Aluksen valmistusnumero oli 1242, ja se luovutettiin tilaajalleen kesäkuun alussa 1979. Kesällä 1980 M/S Viking Sallyn ja M/S Rosellan valmistumisen myötä Turella siirrettiin Naantali–Maarianhamina–Kapellskär-reitille, jossa se jatkoi aina vuoden 1988 loppupuoliskolle asti. Turella myytiin kesällä 1988 ruotsalaiselle Stena Rederi AB:lle, mutta sen käyttöä jatkettiin Viking Linellä (SF-Line) aina lokakuulle 1988. Alkuperäisen suunnitelman mukaan Rosella piti myydä Turellan sijasta, mutta M/S Amorellan toimitus venyi, eikä Viking Line voinut luopua Rosellasta. Stena Linelle Turellan osto sopi hyvin, koska se oli paremmassa kunnossa kuin Rosella ja koska se oli helpompi muuttaa Stena Linen käyttötarkoituksiin. Vuosina 1996–1998 Lion Ferry -varustamo liikennöi aluksella M/S Lion King -nimisenä Ruotsista Tanskaan ja Puolaan.
Alus palasi Suomen-liikenteeseen vuoden 1998 helmikuussa, jolloin se aloitti Tallinkin väreissä liikennöinnin Helsinki–Tallinna-reitillä M/S Fantaasia -nimisenä Viron lipun alla. Vuonna 2002 alus asetettiin Tallinna–Tukholma-reitille, jolla se palveli vuoteen 2004 asti, kunnes M/S Victoria I korvasi sen. Saman vuoden huhtikuussa M/S Fantaasia asetettiin Tallinna–Pietari–Helsinki-reitille, jota se ehti liikennöidä joulukuun loppuun asti, jolloin Tallink päätti lopettaa reitin. Syyt reitin lopettamiseen olivat liian vähäiset matkustajamäärät, huono kannattavuus, viisumiongelmat, vuodelle 2005 merkittävästi korotetut satamamaksut Pietarissa ja maapalveluiden kova hintataso.
Myöhemmin alus vuokrattiin algerialaiselle Algerie Ferries -varustamolle Välimerelle. Huhtikuussa 2006 alus palasi takaisin Itämerelle Tallinkin liikenteeseen, Riika–Tukholma-reitille. M/S Regina Baltica kuitenkin korvasi sen vapauduttuaan Tallinna–Tukholma-reitiltä, ja se siirtyi marokkolaisen varustamon käyttöön. Marraskuussa 2007 laiva pysäytettiin Göteborgin satamaan vakavien puutteiden takia. Tarkastuksessa aluksesta löytyi 18 niin vakavaksi luokiteltua puutetta, että yksikin niistä olisi riittänyt liikenneluvan epäämiseen. Fantaasia oli läpäissyt virolaisviranomaisten tarkastuksen kesällä 2007. Norjalaisvarustamo Kystlink Estonia oli vuokrannut aluksen liikennöimään Tanskan, Ruotsin ja Norjan väliselle reitille ja vaihtanut laivan nimen Kongshavniksi. Kun aluksella ei ollut liikennöintilupaa, se makuutettiin Sandefjordiin. Blue Line osti Kongshavnin vuonna 2010 liikennöimään reitillä Split–Ancona. Laivan nimi muuttui tällä kertaa Regina della Paceksi. Alus liikennöi seitsemän vuotta Blue Line -varustamon omistuksessa Kroatian ja Italian välillä kunnes se myytiin tammikuussa 2017 Ventouris Ferries -varustamolle, joka antoi sille nimeksi M/S Rigel III. Alus asetettiin reitille Bari–Durrës.
Aiheesta muualla

Kuvia tai muita tiedostoja aiheesta M/S Rigel III Wikimedia Commonsissa
Viking Line
| --- | --- |
Nykyiset alukset:   Gabriella  Cinderella  Viking Glory  Viking Grace  Viking XPRS 
Entiset alukset:   Amorella  Apollo (1970)  Apollo III  Athena  Aurella  Boge  Diana  Diana II  Drotten  Isabella  Kalypso  Kapella  Linden  Marella  Mariella  Olympia  Rosella  Slite  Thor Viking  Turella  Viking  Viking 1  Viking 2  Viking 3  Viking 4  Viking 5  Viking 6  Viking Saga  Viking Sally  Viking Song  M/S Ålandsfärjan  S/S Ålandsfärjan 
Tilatut alukset, joita ei koskaan toimitettu:   Viking ADCC  Europa  Hansa Express 
Entiset osakasvarustamot:   Vikinglinjen  Slite  SF Line  Sally  Ålandsfärjan 
Muuta:  Ville Viking
Alus M/S Fantaasia -nimisenä Tallinkin väreissä.
Luettelo myrkyllisistä nisäkkäistä

Luettelo myrkyllisistä nisäkkäistä:
Almikit
Haitinalmikki (Solenodon paradoxus)
Hondovallenalmikki (Solenodon marcanoi)
Kuubanalmikki  (Solenodon cubanus)
(Solenodon arredondoi), sukupuuttoon kuollut almikki
Lepakot
Isoverenimijä eli vampyyri (Desmodus rotundus)
Päästäiset
Etelänisopäästäinen eli Etelänlyhythäntäpäästäinen (Blarina carolinensis)
Vesipäästäinen (Neomys fodiens)
(Blarina hylophaga), eräs päästäislaji
Vesinokkaeläimet
Vesinokkaeläin (Ornithorhynchus anatinus)
Lännän piiri

Lännan piiri voi tarkoittaa seuraavia Ruotsin piirejä:
Lännan piiri (Södermanland), piiri Strängnäsin kunnassa
Lännan piiri (Uplanti), piiri Norrtäljen kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lännän piiri”, voi hakea sivunnimihaulla, laajalla sivunnimihaulla tai tekstihaulla.
Länsi-Afrikan keittiö

Senegalilaista Yassa-kanaa: kirpeä ja mausteinen ateria, jota nautitaan ympäri Länsi-Afrikkaa. Tehdään Dijonin sinapin, sipulien, sitruunamehun, oliivien sekä scotch bonnet -pippurin kera.
Tavallinen länsiafrikkalainen ateria on tärkkelyspitoinen, vähälihainen ja runsasrasvainen. Kalaa, kanaa ja kananmunia käytetään runsaasti – naudan ja lampaanlihan käyttö ei ole yleistä. Toinen tyypillinen piirre ovat tuliset mausteet, kuten pippurit ja chilit.
Itse viljeltyjä kasviksia käytetään runsaasti, esimerkiksi kaalia, bataattia, perunaa, porkkanoita, lanttua, kurpitsaa, tomaatteja ja papuja. Ruoka valmistetaan usein ulkokeittiöissä, ja monet länsiafrikkalaiset syövät pelkin käsin. Hyvin yleisesti käytetään palmuöljyä, joka värjää ruoan punaiseksi. Yleisemmin käytettyjä mausteita ovat punapippuri, sipuli ja valkosipuli.
Arabien kanssa käydyssä vaihdossa Länsi-Afrikkaan tuli mausteita, kuten minttu, neilikka ja kaneli. Vuosisatoja myöhemmin vaikutteita tuli myös siirtomaaisänniltä Englannista, Portugalista ja Ranskasta.
Länsiafrikkalainen risotto valmistetaan broilerin rintafileestä, jasmiiniriisistä, sipuleista, katkaravuista ja jollof-riisistä, joka haudutetaan palmuöljyssä.
Lure of the Temptress

| Lure of the Temptress |
| --- | --- |
Kehittäjä:  Revolution Software
Julkaisija:  Virgin Games
Jakelija:  GOG.com
Ohjaaja:  Charles Cecil
Suunnittelija:  Charles Cecil
Säveltäjä:  Richard Joseph
Pelimoottori:  Virtual Theatre
Julkaistu:  1992
Lajityyppi:  seikkailupeli
Pelimuoto:  yksinpeli
Ikäluokitus:  USK 6 
Alusta:  Amiga, Atari ST, DOS
Lisenssi:  Ilmaisohjelma
Jakelumuoto:  Levyke, digitaalinen lataus ja digitaalinen jakelu
Lisää peliartikkeleitaVideopelien teemasivulla
Lure of the Temptress on Revolution Softwaren kehittämä ja Virgin Gamesin julkaisema seikkailupeli. Peli on julkaistu vuonna 1992 Amigalle, Atari ST:lle ja DOS:lle.
Peli käyttää Virtual Theatre pelimoottoria, jossa NPC-hahmot voivat liikkua ja tehdä asioita itsenäisesti riippumatta pelaajan toimista.
Vastaanotto

Peli on saanut Amiga Format -lehden arvostelussa arvosanaksi 92/100.
Peli on saanut CU Amiga -lehden arvostelussa arvosanaksi 89/100.
Aiheesta muualla

Lure of the Temptress MobyGamesissa (englanniksi)
Lure of the Temptress Hall of Light -sivustolla (englanniksi)
Lure of the Temptress Internet Movie Databasessa (englanniksi)
M/S Saimaagracht

| M/S Saimaagracht |
| --- | --- |

Tyyppi:  Rahtilaiva
Lippuvaltio:  Alankomaat
Kotipaikka:  Amsterdam
IMO-numero:  9288069
MMSI-numero:  246293000
Tunnuskirjaimet:  PHCQ
Aiemmat nimet:  2005– Saimaagracht
Omistaja:  Spliethoff
Aiemmat omistajat:  2005– Spliethoff
Rakennustelakka:  Stocznia Szczecińska Nowa Sp. z o.o., Szczecin, Puola
Luovutettu:  2005
Tekniset tiedot
Pituus:  185,4 m
Leveys:  25,3 m
Syväys:  10,61 m
Bruttovetoisuus (GT):  18 321
Koneisto:  1 × Wärtsilä 16 400 HP + 1 × Bowthruster 1 155 HP
Koneteho:  12 060 + 850 kW
Nopeus:  36,67 km/h
Nopeus:  19,8 kn
Lastikapasiteetti:  1 291 TEU
Lähteet:  
M/S Saimaagracht (IMO 9288069) on alankomaalaisen Spliethoff -varustamokonsernin omistukseen rekisteröity monikäyttöinen rahtilaiva. Se on rakennettu vuonna 2005 Stocznia Szczecińska Nowa -nimisellä telakalla, Szczecinissä, Puolassa. Kuollutta painoa Saimaagrachtilla on 23 660 tonnia ja jääluokitus on 1A, eli alus pystyy useimmissa jääolosuhteissa kulkemaan yksin. Alus on rekisteröity Alankomaiden lipun alle ja sen kotisatama on Amsterdam.
Saimaagrachtin sisaraluksia ovat:
M/S Scheldegracht
M/S Schippersgracht
M/S Singelgracht
M/S Slotergracht
M/S Snoekgracht
M/S Spaarnegracht
M/S Spiegelgracht
M/S Stadiongracht
M/S Sluisgracht
M/S Spuigracht
M/S Suomigracht
M/S Statengracht
M/S Sampogracht
Aiheesta muualla

Aluksen sijainti (Arkistoitu – Internet Archive) (englanniksi)
Kuvia laivasta[vanhentunut linkki] (englanniksi)
Spliethoff: S-type S2L (Arkistoitu – Internet Archive) (englanniksi)
Raitlampi

| Raitlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°28′53″N, 27°03′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  Raitinpurunoja Ylä-Kuomioon 
Järvinumero:  14.977.1.011
Mittaustietoja
Pinnankorkeus:  108,2 m  
Pituus:  300 m  
Leveys:  220 m  
Rantaviiva:  0,801 km  
Pinta-ala:  3,778 ha  
Saaria:  ei saaria 
 fiRaitlampi 
Raitlampi  on Etelä-Savossa Mikkelissä  Sydänmaanpohjan lähellä sijaitseva lampi.
Maantietoa

Lampi on 300 metriä pitkä, 220 metriä leveä, ja sen pinta-ala on 3,8 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuomion valuma-alueeseen (14.977) se kuuluu. Lammen vedenpinnan korkeus on 108,2 metriä mpy.
Manttaalikunta

Manttaalikunta on itsehallintoyhteisö, jonka muodostavat kunkin kunnan manttaaliin pannun maan omistajat ja haltijat. Aikoinaan manttaalikunnilla oli keskeinen asema maalaispitäjien kunnalliselämässä. Näin sääti vielä vuoden 1865 asetus kunnallishallituksesta maalla (4/1865, 11 §). Vuoden 1898 maalaiskuntain kunnallishallintoasetus (21/1898, 11 §) määräsi, että manttaalikunnan asiat käsitellään manttaalikokouksessa. Kokouksessa saatiin käsitellä vain manttaaliin pantua maata ja laitoksia koskevia asioita. Manttaalikokouksen määrättävissä olevia rahastoja nimitettiin manttaalimiesten rahastoiksi. Manttaalikokouksessa voitiin myös päättää, että manttaalikunnalle kerättiin veroa, manttaalikunnan veroa. Kokouksessa käytetty äänioikeus riippui jäsenen manttaalin suuruudesta. Aiemmin manttaalikunnan hoidettaviksi kuuluivat yleiset rasitukset kuten yleisten teiden teko ja kunnossapito, kyytitoimi, käräjähuoneiston kunnossapito ja vankeinkuljetus.
Manttaalikunnille kuuluneet yleiset rasitukset siirtyivät 1910- ja 1920-luvuilla suurimmaksi osaksi valtion hoidettaviksi. Vuonna 1917 tapahtuneen kunnallisen äänioikeusuudistuksen ja valtuustojen pakolliseksi tulon jälkeen manttaalikunnan merkitys supistui lähinnä muodolliseksi.
Kirjallisuutta

Y. W. Puhakka: Manttaalikunta ja sen toiminta, Maataloustuottajain keskusliitto 1939. Uusi täydennetty painos vuosina 1945, 1953, 1958, 1976.
Ranomi Kromowidjojo
Aiheesta muualla

Kotisivut
Naisten 50 metrin vapaauinnin olympiavoittajat
Naisten 100 metrin vapaauinnin olympiavoittajat
Naisten 4 × 100 metrin vapaauintiviestin olympiavoittajat
Naisten 4 × 100 metrin vapaauintiviestin pitkien ratojen maailmanmestarit
Mamnoon Hussain

| Mamnoon Hussain> ممنون حسین |
| --- | --- |

Pakistanin presidentti
 9. syyskuuta 2013 – 9. syyskuuta 2018  
Edeltäjä:  Asif Ali Zardari
Seuraaja:  Arif Alvi
Henkilötiedot
Syntynyt: 23. joulukuuta 1940 Agra
Kuollut: 14. heinäkuuta 2021 (80 vuotta)
Tiedot
Puolue:  Pakistanin muslimiliitto (N)
Mamnoon Hussain (urduksi ‏ممنون حسین‎; 23. joulukuuta 1940 – 14. heinäkuuta 2021) oli pakistanilainen liikemies ja poliitikko. Karachista kotoisin oleva, hallitsevaan Pakistanin muslimiliitto -puolueeseen (PML-N) kuuluva Hussain valittiin Pakistanin 12. presidentiksi heinäkuun 2013 lopulla. Hän otti tehtävän vastaan syyskuussa. Hussain on pääministeri Nawaz Sharifin liittolainen.